**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” Afganistānai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009. gada 22. decembra noteikumi Nr. 1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus“ 3.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 4.-5. oktobrī Briselē notiks konference par Afganistānu *(Brussels Conference on Afghanistan),* kuras galvenie mērķi ir: 1) politiskā dialoga turpināšana un iespēja apliecināt starptautiskās sabiedrības, tajā skaitā Latvijas solidaritāti un ilgtermiņa atbalstu Afganistānas attīstībai, tās reformām un valsts veidošanas procesam savstarpējās atbildības ietvaros; 2) jaunu attīstības palīdzības līdzekļu uzticēšana Afganistānas valdībai periodam no 2017.- 2020. gadam (iepriekšējās apņemšanās definētas līdz 2016. gadam); 3) reģionālās sadarbības veicināšana. Ņemot vērā drošības un sociālekonomisko situāciju valstī, kā arī līdz šim sasniegtā noturībai, tiek plānots, ka dalībvalstis turpinātu atbalstu Afganistānai vismaz līdzšinējā apmērā. Tokijas konferencē (2012. gadā) Latvija (pārstāvēja A. Teikmanis) paziņoja par apņemšanos sniegt ikgadēju finansiālu atbalstu Afganistānai 500 tūkstošu ASV dolāru apmērā starptautisko partneru kopīgajā fondā Afganistānas Nacionālo drošības spēku atbalstam ik gadu periodā no 2015.-2017. gadam. Pēc Satiksmes ministrijas (SM) iniciatīvas 2012. gada septembrī Afganistānas apmeklējuma laikā tika uzsākta sadarbība ar Kabulas Politehnisko universitāti (KPU) dzelzceļa nozares speciālistu apmācībā. 2013. gada jūnijā KPU parakstīja sadarbības līgumus ar Rīgas Tehnisko universitāti (RTU) un Profesionālās izglītības kompetences centru “Daugavpils tehnikums” (DT). 2014. gada maijā notika KPU rektora (*Prof. Dr. Ezatullah Amed, Chancellor of Kabul Polytechnic University*) un dzelzceļa profesora (*Prof. Mohd Nazir Nejabi, director of Quality Assurance and Accreditation of the Ministry of Higher Education of the Islamic Republic of Afghanistan, profesor of the railway design and planning of the Kabul Polytechnic University*) vizīte Latvijā. Vizītes laikā ar RTU un DT atbalstu tika izskatītas KPU sagatavotās mācību programmas un sniegtās rekomendācijas to pilnveidošanai. Nākamās vizītes laikā, balstoties uz iepriekšējo KPU pārstāvju sniegto informāciju, tika izteikts piedāvājums sniegt atbalstu KPU, pilnveidojot dzelzceļa nozares speciālistu apmācību bāzi. Tika izlemts izveidot multimediju klasi KPU, ar kuras palīdzību RTU un DT mācību spēku lekcijas attālināti būs pieejamas KPU studentiem un mācību spēkiem, kā arī uzstādīt KPU telpās DT sagatavotos mācību materiālus. 2014. gada maijā un 2015. gada maijā Latvijas apmeklējumu laikā profesors Mohds Nazirs Nejabs (*Mohd Nazir Nejabi*) lasīja lekcijas RTU un DT par dzelzceļu un tā attīstību Afganistānā.Projekta ietvaros notika priekšizpētes vizīte KPU, kuras laikā SM amatpersonas iepazinās ar KPU piedāvātajām iespējām. Tāpat tika veikta videokonferences aprīkojuma iegāde, lai iekārtotu multimediju klasi KPU un nodrošinātu videokonferences aprīkojuma pieslēgumu starp KPU, RTU, DT.2016. gada 27. jūnija Ministru kabineta sēdē tika atbalstīts Satiksmes ministrijas virzītais rīkojuma projekts “Par valsts kustamās mantas nodošanu bez atlīdzības Afganistānas Islāma Republikai”. Līdz ar to pašreiz ir iespējams uzsākt multimediju klases piegādes projekta noslēguma procesu, kam būtu nepieciešami 15 000 *euro*. Ņemot vērā, ka 70 % no Afganistānas iedzīvotājiem ir jaunāki par 25 gadiem, tieši izglītības sektors ir būtisks Afganistānas turpmākajā attīstībā.Rīkojuma projekts „Par finanšu līdzekļu piešķiršanu Afganistānai” paredz sekojošo:* + 15 000 *euro* tiktu piešķirti Satiksmes ministrijai, lai nodrošinātu multimediju klases aprīkojuma piegādi Kabulas Politehniskajai universitātei;
	+ 35 000 *euro* tiktu piešķirt Ārlietu ministrijai, lai veiktu iemaksu UNESCO regulārajā budžetā ar mērķi atbalstīt “Dienaskārtības Ilgtspējīgai attīstībai 2030” 4. Ilgtspējīgas attīstības mērķa (Izglītība 2030) sasniegšanu – Afganistānas Izglītības ministrijas kapacitātes un prasmju paaugstināšana; Izglītības 2030 mērķa Afganistānas nacionālā rīcības plāna pārskata un uzraudzības mehānismu pilnveidošana.

Rīkojuma projekta īstenošana 2016. gadā tiks nodrošināta no budžeta programmas 02.00.00 “Līdzekļi neparedzētiem gadījumiem”. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību iestādes, privātais sektors, kā arī nevalstiskās organizācijas, kas iesaistītas attīstības sadarbības projektu īstenošanā. |
| 2. | Tiesiskā regulējuma ietekme uz tautsaimniecību un administratīvo slogu | Tieša izmērāma ietekme uz tautsaimniecību nav paredzama. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 50 000 | 0 | 0 | 0 |
| 2.1. valsts pamatbudžets | 0 | 50 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -50 000 | 0 | 0 | 0 |
| 3.1. valsts pamatbudžets | 0 | -50 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 50 000 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Aizsardzības ministrija Ekonomikas ministrija, Finanšu ministrija, Satiksmes ministrija, Tieslietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Anotācijas IV, V un VI sadaļa – nav attiecināms.

Ārlietu ministra p.i. Rihards Kozlovskis

Vīza: Valsts sekretārs Andrejs Pildegovičs

04.08.2016. 9.00

1052

Dāvis Drēziņš

Āzijas un Okeānijas valstu nodaļas trešais sekretārs

67016154, davis.drezins@mfa.gov.lv